stanford-oval/wikipedia huggingface dataset:
חג מולד שחור (סרט, 1974)
ביקורות

בהפצתו הראשונה, הסרט זכה לביקורות מעורבות. א. ה. ויילר מ"הניו יורק טיימס" כינה את הסרט "סיפור בלשי שמעלה את השאלה לשם מה הוא נוצר בכלל". המגזין "וראייטי" קרא לסרט "סרט רציחות מלא דם וחסרת טעם המנצל אלימות מיותרת בבית אחווה אוניברסיטאי המנוהל על ידי אלכוהוליסטית ורקדנית לשעבר בצורה בלתי סבירה. סיפורו האטי והמעוקל כרוך במתקשר טלפוני גס המתענג מהריגת הנערות בזו אחר זו, אפילו את אם הבית האומללה". ג'ין סיסקל מ"שיקגו טריביון" נתן לסרט כוכב וחצי מתוך ארבעה כוכבים וקרא לזה סרט שגרתי שבולט רק בגלל התפקידים העלובים ששחקניות מוכשרות נאלצים לגלם בסרטים". קווין תומאס מ"לוס אנג'לס טיימס" כתב: "לפני שהיא מגזימה בצורה מטורפת עם סיום מתחמק, חג מולד שחור (שנפתח היום בתיאטראות נבחרים) הוא סרט אימה קטן וחכם סטייל תוצרת-קנדה, שמטעה לחלוטין... אולי ייתכן שהיוצרים פשוט לא הצליחו להבין איך לסיים את זה".
על פי אתר הביקורות "Rotten Tomatoes", הסרט קיבל אחוז חיוביות של 71%, בהתבסס על 31 ביקורות, והקונצנזוס אמר עליו: "הסלאשר הנדיר עם מספיק האינטליגנציה כדי להקל את המתח בין ההתפרצויות המדממות, חג מולד שחור מציע צפייה בחופשה מהנה עבור מעריצי הסוגה". היידי מרטינוזי מ-"Film Threat" קראה לסרט "חדשני" ושיבחה את השחקניות הראשיות, אוליביה האסי ומרגו קידר. האתר "TV Guide" העניק לסרט שלושה מתוך ארבעה כוכבים, וכתב: "אף על פי שההקפדה הסטנדרטית הוגנת, החומר מוגבה במידת מה באמצעות טיפולו המיומן של קלארק בכלי העלילה, כמו שיחות הטלפון הגסות מהרוצח לנערות באמצעות הטלפון בקומה העליונה וטוויסט הסיום שמטופל היטב, מה שמספק הלם אמיתי". הסופר ומבקר הקולנוע ליאונרד מלטין העניק לסרט שניים וחצי מתוך ארבעה כוכבים אפשריים (דירוגו השכיח ביותר), וכינה אותו "מוזר", אך גם שיבח את משחקה של קידר כבעלת חשיבות. מדריך הסרטים "Time Out" ציין כי הסרט "מעביר נתח טוב של מתח בסגנון המיושן".
פרסים

פרס סאטורן
1976: מועמדות - סרט האימה הטוב ביותר.
פרס הסרטים הקנדיים
1975: זכייה - עריכת הסאונד הטובה ביותר בסרט, קנת' הילי-ריי.
1975: זכייה - הביצועים הטובים ביותר של שחקנית ראשית, מרגו קידר.
1975: מועמדות - הסרט הטוב ביותר.
פרס אדגר אלן פו
1976: מועמדות - סהרט הטוב ביותר, א. רוי מור.
מורשת

שנים לאחר יציאתו לאקרנים, הסרט זכה למעמד קאלט והיה אחד מסרטי הסלאשר הראשונים שהוצגו בקולנוע. הסרט היווה השפעה והשראה רבה עבור סרטי סלאשר רבים שיצאו לאחר מכן, שהגדול והמפורסם מביניהם הוא סרטו של ג'ון קרפנטר, "ליל המסכות", (שכנראה קיבל השראה מדבריו של קלארק על רעיון לסרט המשך). בערוץ "בראבו", הסרט דורג במקום ה-87 במיני הסדרה הדוקומנטרית שלה, "100 הרגעים המפחידים ביותר בסרטי אימה". במהלך הראיון שלה בדוקומנטרי, אוליביה האסי חשפה שכאשר היא פגשה את סטיב מרטין בפעם הראשונה, הוא אמר לה שהיא מככבת באחד הסרטים האהובים עליו בכל הזמנים, ומכיוון שהיא חשבה בתחילה שהוא מתכוון ל"רומיאו וליוליה", היא הופתעה כשמרטין אמר שמדובר ב"חג מולד שחור" ושהוא ראה את הסרט המדובר 27 פעמים.
עיבוד לספר

בשנת 1976, הסופר לי הייס עיבד את הסרט לרומן ספרותי באורך מלא.
עיבודים מחודשים

הסרט זכה לשני עיבודים מחודשים. העיבוד המחודש הראשון בוים על ידי הבמאי גלן מורגן ויצא לאקרנים ב-25 בדצמבר 2006. העיבוד בוסס באופן רופף על הסרט המקורי, והכיל הרבה יותר תוכן גרפי והתמקד בעברו של בילי. אנדריאה מרטין הייתה השחקנית המקורית היחידה שהופיעה בסרט, ובוב קלארק, במאי הסרט המקורי, שימש כמפיק בפועל.
בשנת 2019, אולפני "בלאמהאוס הפקות" הכריזו על הפקת עיבוד מחודש שני. הבמאית סופיה טקאל עתידה לביים את הסרט וג'ייסון בלום, בן קוסגרוב ואדם הנדריקס יפיקו אותו. התסריט נכתב על ידי אפריל וולף וטקאל. בגרסה המחודשת יככבו אימוג'ן פוטס בתפקיד הראשי, לצדם של אליז שאנון, בריטני או'גריידי, לילי דונויו וקיילב אברהרדט. הסרט יופץ על ידי "סרטי יוניברסל" ועתיד לצאת לאקרנים ב-13 בדצמבר 2019, שיחול ביום שישי ה-13. הפקת הסרט תצולם בעיקר באזור אוניברסיטת אוטגו בניו זילנד.
לקריאה נוספת

מוייר, ג'ון קנת' (2011). סרטי האימה של שנות ה-70. הוצאת מק'פרלנד. ISBN 978-0-786-49156-8
ג'ייסון אביגן

| --- | --- |
ג'ייסון אביגן בשנת 2010
ג'ייסון אביגן בשנת 2010
 לידה:  10 ביוני 1983 (בן 41) לוס אנג'לס, ארצות הברית 
 מוקד פעילות:  ארצות הברית 
 תקופת הפעילות:  מ-2006 
 סוגה:  מוזיקת פופ 
 www.jasonevigan.com
 פרופיל ב-IMDb
 
ג'ייסון גרגורי אביגן (באנגלית: Jason Gregory Evigan; נולד ב-10 ביוני 1983) הוא מוזיקאי, זמר, פזמונאי, רב-נגן ומפיק מוזיקלי אמריקאי.
הקרדיטים שהוא קיבל בתור פזמונאי כוללים כתיבה והפקה משותפת של "Girls Like You" ו-"What Lovers Do" מאת מארון 5, "Ghosttown" מאת מדונה, "Heart Attack" מאת דמי לובאטו, "Talk Dirty" מאת ג'ייסון דירולו ו-2 צ'יינז, "Lovers on the Sun" מאת דייוויד גטה ו-"Shed a Light" מאת רובין שולץ.
אביגן היה הסולן של להקת הרוק אפטר מידנייט פרוג'קט, אף על פי שהלהקה נמצאת בהפסקה החל מ-2 באוקטובר 2014. בהמשך לכך, ויקטוריה וג'ייסון אביגן הקימו את הפרויקט "אלפנט הארט", במסגרתו יצאו השירים "Hiya" ו-"Warfare" שזכו להצלחה מתונה ברחבי העולם.
ביוגרפיה

אביגן נולד בלוס אנג'לס, קליפורניה, לשחקן גרג אביגן (אנ') ולרקדנית פמלה סי. סרפה. הוא אחיהן של השחקניות ונסה לי (אנ') ובריאנה אביגן.
הערות שוליים

↑  Jason Evigan | Composer, Actor, Music Department, IMDb (באנגלית אמריקאית)
1 2  Jason Evigan Interview - Writing Hits For Demi Lovato & Others, www.songwriteruniverse.com, ‏2013-06-10'"`UNIQ--nowiki-00000004-QINU`"'(באנגלית אמריקאית)'"`UNIQ--templatestyles-00000005-QINU`"'
↑  Jason Evigan, Genius (באנגלית)
↑  AfterMidnightProject.com is available at DomainMarket.com, AfterMidnightProject.com is available at DomainMarket.com (באנגלית)
↑  Elephant Heart – HIYA, נבדק ב-2023-11-15
↑  Elephant Heart - Warfare (Official Audio), נבדק ב-2023-11-15
| --- | --- |
בקרת זהויות :  LCCN: no2014027578  MusicBrainz: 6f26a8e3-4f71-41a1-94dd-d9859b6b888f  NLK: KAC2018M9713  VIAF: 306394373   WorldCat (עם VIAF): 306394373
Odelay

Odelay הוא אלבום האולפן החמישי של בק, אשר יצא לאור ב-18 ביוני 1996.
אחרי ההצלחה המסחרית של "Loser", ב-Odelay הופיעו להיטים כגון "Where It's At", "Devils Haircut", ו-"The New Pollution". האלבום הגיע למקום ה-16 במצעד הבילבורד ומכר יותר מ-2 מיליון עותקים בארצות הברית, מה שהפך אותו לאלבום המצליח ביותר של בק מבחינה מסחרית. מאז יציאתו הופיע האלבום במספר רשימות של "האלבומים הטובים ביותר" של שנות ה-90 וכל הזמנים.
על עטיפת האלבום מופיע כלב מסוג קומונדור.
בשנת 2020 דורג האלבום במקום ה-424 ברשימת 500 האלבומים הגדולים בכל הזמנים של מגזין הרולינג סטון.
רקע

הסשנים לאלבום החלו ב-1994. במקור הם היו סשנים אקוסטיים ומאופקים. בק באותו הזמן חווה מספר של טרגיות אישיות (ביניהם מותו של סבו אל אנסן (אנ')), ונימתם של השירים כמו גם הפקתם היו קודרים במידה ניכרת. רק קומץ שירים מאותם הסשנים יצאו לאור: "Ramshackle", "Feather in Your Cap", ו-"Brother". כל שלושת השירים הם אקוסטיים ומלנכוליים, ושונים מהסגנון הקצבי של Odelay. האלבום הופק על ידי ה-Dust Brothers הידועים בעבודתם עם הביסטי בויז.
רשימת השירים

כל השירים נכתבו והולחנו על ידי בק וה-Dust Brothers חוץ מהיכן שמצוין.
| מס' | שם | כותב(ים) | משך |
| --- | --- | --- | --- |
| 1. | Devils Haircut  |   | 3:14 |
| 2. | Hotwax  |   | 3:49 |
| 3. | Lord Only Knows  | בק הנסן | 4:14 |
| 4. | The New Pollution  |   | 3:39 |
| 5. | Derelict  |   | 4:12 |
| 6. | Novacane  |   | 4:37 |
| 7. | Jack-Ass  |   | 4:11 |
| 8. | Where It's At  |   | 5:30 |
| 9. | Minus  | בק הנסן | 2:32 |
| 10. | Sissyneck  |   | 3:52 |
| 11. | Readymade  |   | 2:37 |
| 12. | High 5 (Rock the Catskills)  |   | 4:10 |
| 13. | Ramshackle  | בק הנסן | 7:29 |
| משך כולל: | משך כולל: | משך כולל: | 54:13 |
אופק ביטון

אופק ביטון (נולד ב-27 בספטמבר 1999) הוא כדורגלן ישראלי, המשחק בעמדת הקשר בקבוצת פוליסיה ז'יטומיר מליגת העל האוקראינית.
קריירה

ביטון החל את הקריירה שלו בקבוצת הילדים של מכבי תל אביב, ובגיל 12 הצטרף לקבוצת הילדים של סקציה נס ציונה. כעבור שנה הצטרף לזו של בני יהודה וכעבור שנתיים חזר לנס ציונה.
ב-16 באוגוסט 2018 ערך את הופעת הבכורה שלו בקבוצה הבוגרת, בהפסד 3–4 להפועל כפר סבא במסגרת גביע הטוטו. ב-30 בנובמבר 2019 ערך את הופעת הבכורה שלו בליגת העל בהפסד 0–1 לעירוני קריית שמונה. ב-1 בדצמבר 2020 הבקיע את שער הבכורה שלו בקריירה, בניצחון 0–1 מול הפועל עפולה.
ב-6 בינואר 2021 חתם ביטון בהפועל תל אביב לעונה וחצי. ב-31 בינואר הבקיע את שער הבכורה שלו בקבוצה, בתיקו 1-1 מול עירוני קריית שמונה. בסיום אותה עונה העפיל עם הקבוצה לגמר גביע המדינה, אך לא שותף בהפסד הפועל 1–2 למכבי תל אביב בהארכה.
בפברואר 2022 הושאל להפועל ירושלים עד לסיום העונה. ביוני 2022 הושאל ביטון להפועל ירושלים לעונה נוספת ב-18 בספטמבר כבש צמד ובישל את השער השלישי בניצחון הביתי 0–3 על מכבי חיפה. ב-7 בינואר באותה עונה כבש ביטון שער שוויון בנגיחה בתוספת הזמן בדרבי. ב-6 במרץ האריך את חוזהו בקבוצה ל-3 שנים.
ב-19 בדצמבר 2024 סיכם ביטון את תנאיו לשלוש שנים בקבוצת פוליסיה ז'יטומיר מליגת העל האוקראינית.
הערות שוליים

↑  מאור רחמני, ‏אופק ביטון חתם בהפועל ת"א לעונה וחצי, באתר ONE‏, 6 בינואר 2021
↑  שי ארצי,'"`UNIQ--nowiki-0000000E-QINU`"'נשאר איתה: אופק ביטון יושאל להפועל ירושלים לעוד עונה, באתר ישראל היום
↑  יותר גדולה מפ.ס.ז': הפועל ירושלים פירקה את מכבי חיפה 0:3, באתר וואלה, 18 בספטמבר 2022
דניאל גלאי

| --- | --- |
אין תמונה חופשית
 לידה:  1945 (בן 80 בערך) ארגנטינה 
 מוקד פעילות:  ישראל 
 פרסים והוקרה:  פרס ראש הממשלה לקומפוזיטורים (2009) 
 
טקס שנתי של הענקת פרסי מפעל חיים מטעם הרשות הלאומית לתרבות היידיש. חתני הפרס: דניאל גלאי ודודו פישר, 1 בדצמבר 2020
דניאל גלאי (נולד ב-17 באפריל 1945) הוא מלחין, מתרגם וסופר ישראלי, יו"ר בית לייוויק, אגודת סופרי ועיתונאי היידיש בישראל. חתן פרס ראש הממשלה לקומפוזיטורים לשנת 2009 ופרס למפעל חיים במוזיקה יהודית מטעם הרשות הלאומית לתרבות היידיש לשנת 2020.
ביוגרפיה

דניאל גלאי נולד בארגנטינה בשנת 1945 למשפחה דוברת יידיש. אביו, זישא גולדווסר, היה שחקן בתיאטרון היידיש איפט. ואמו, לאה גולדווסר הייתה בתו של רב בבואנוס איירס.
הוא החל את לימודי הפסנתר בגיל 5 ובמקביל, כתב סיפורים בספרדית. מגיל צעיר היה חבר פעיל בתנועת נוער ציונית ובשנת 1965 עלה לארץ במסגרת גרעין של התנועה והיה חבר בקיבוצים דביר ולהבות הבשן.
גלאי למד מוזיקה בקונסרבטוריון הלאומי בבואנוס איירס ובאקדמיה למוזיקה ליד אוניברסיטת תל אביב. בנוסף השתלם בקומפוזיציה ב-University of Chicago, ממנה קיבל תואר מאסטר בקומפוזיציה. כמו כן, למד קומפוזיציה אצל מספר מורים, ביניהם יוסף טל, אבל ארליך, לאון שידלובסקי ורלף שפי. בנגינה בפסנתר השתלם אצל אריה ורדי ויהלי וגמן.
יצירותיו התזמורתיות נוגנו בישראל, ארצות הברית, קנדה, ארגנטינה, איטליה, צרפת, גרמניה, דנמרק, שווייץ, פולין, קרואטיה, סלובניה, הונגריה, צ'כיה, דרום-אפריקה וסין ושודרו בתחנות רדיו שונות בעולם. כמו כן, הוא חיבר מוזיקה לתיאטרון, בין השאר להצגה "המרפסת" מאת ז'אן ז'נה בבימויו של יעקב רז בתיאטרון החאן ב-1981. בנוסף חיבר מוזיקה למקהלה לבלט ולהרכבים קאמריים.
בשנת 1973 נישא לעו"ד חנה נאמן. לזוג בת, ד"ר רחלי גלאי, ובן, במאי הקולנוע אסף גלאי.
ביוגרפיה > אופרות קאמריות

גלאי חיבר ארבע אופרות קאמריות לפי ליברטות שלו:
חיים בן חייה
איטשע הייסטיר
חתן וכלה מנמירוב
זמן ירוק
ביוגרפיה > יצירות לתזמורת וקריין

התאומות. לפי טקסט של אברהם סוצקבר. מתוך האקוריום הירוק. יידיש בתרגום לעברית, אנגלית, צרפתית וגרמנית
במלכות הצלב. לפי טקסט של אורי צבי גרינברג. יידיש בתרגום לעברית
מה, הוא עוד חי?! לפי טקסט של צבי כנר. לקט מתוך ספרים שונים. יידיש בתרגום לעברית ולאנגלית
סיפורי חלם
דלת פתוחה. לפי טקסט של סלומון סיימון. יידיש בתרגום לעברית, אנגלית
טלצה. לפי טקסט של סלומון סיימון. יידיש בתרגום לעברית
אגדות עם
אושר. לפי טקסט של יצחק נאסאוויטש. יידיש בתרגום לעברית ולאנגלית
ר' ישראל. מתוך "יידישע עטנאגראפיע און פאלקלר", מאת אברהם רעכטמאן. מתוך "המשלחת המפורסמת" של אנסקי. יידיש בתרגום לעברית ולאנגלית
בשנות ה-80 היה חבר קבוצת המלחינים אקוסטיק 7-11, יחד עם יוסף דורפמן, גבריאל אירני וליאור שמבדל וערך קונצרטים בשיתוף פעולה עם מכון גתה, שגרירות קנדה, שגרירות נורווגיה, המכון האיטלקי לתרבות ועוד, ובהשתתפות של אמנים אורחים מארצות שונות. יצירתו "רוקדים אנה פרנק" לרקדנית, זמרת ופסנתרן הועלתה בבית לייוויק והיצירה "בכחול", לחליל סולו ורקדנית. הועלה בצוותא.
יצירותיו של גלאי נמצאות בקטלוגים של המכון למוזיקה ישראלית, מל"י, אור-תו, דורן (ארצות הברית), אדיפן ואוט-ארפאוס (איטליה). מדי שנה, הוא מופיע כפסנתר בארצות שונות בביצוע מיצירותיו לפסנתר והרכבים קאמריים שונים. כדואו גלאי, עם בתו הצ'לנית רחלי גלאי, מופיע בקביעות בהשמעת רפרטואר כולל מוזיקה יהודית, ישראלית ובת-זמננו. ניגוני כליזמר שלו בגרסאות שונות מבוצעות במקומות שונים בעולם.
ניגוני היידיש "עד מאה ועשרים" שהלחין, הוקלטו על ידי נגן הקלרינט גיורא פיידמן. ההקלטה נכללה בתקליטור klezmundo.
ביוגרפיה > מוזיקת כליזמר

דניאל גלאי חיבר יותר מ-3,000 ניגוני כליזמר. בין מבצעי הלחנים שלו: גיורא פיידמן, צישל גרינגו, דניאל הופמן, ערגור ברט, חיה לבני, אורית אורבת ומיכאל גורודצקי. כמו כן, הוא ערך סדנאות כליזמר בארצות שונות. במשך השנים גיבש תיאוריה על הז'אנר, אותה כינה "הקליימקס בצליל הנמוך שבמשפט", על מנת לקדם את כלל היצירה והביצוע של מוזיקת כליזמר בת זמננו.
ביוגרפיה > אלתור במוזיקה ופיתוח יצירתיות

בשיתוף עם הצ'לנית רחלי גלאי, פיתח גלאי מתודה לאלתור תזמורתי ששמה Classical Improvisation Method (CIM) for Orchestra.
המתודה מכשירה מוזיקאים לאלתר בסגנון קלאסי, מודאלי, בן זמננו וכליזמר. סדנאות לאלתור התקיימו בישראל, פולין, צרפת, דרום אפריקה וארצות הברית.
ביוגרפיה > כתיבה

ב-1987 הועלה המחזה הסאטירי שלו "המקובליסימוס" בפסטיבל לתיאטרון אחר בעכו. בהמשך עלתה ההפקה גם בספרדית. מאמרים ושירים שלו התפרסמו בעיתונות ובכתבי עת שונים בישראל, ארגנטינה, ארצות הברית וצרפת.
ב-1993 התפרסם המחזה שלו "שרירים" בעברית.
המונודרמה פרי עטו, "סיוט-קונצ'רטו" וכן המונודרמה "האמון" לבריטון, פסנתר ואפקטים קוליים הוצגו באולם פליציה בלומנטל תל אביב. הספר "מלך הכליזמרים ושאלות ותשובות" יצא לאור ב-2013, בגרסה דו-לשונית יידיש-עברית. באותה שנה יצא "בצחוק, ברצינות ומה שביניהם" בהוצאת ה. לייוויק, אוסף יצירות הכולל סאטירות ומערכונים (2013). כמו כן, יצא לאור ספרו "בואו נדבר אשכנזית", אוסף מאמרים שנכתבו בנושאים של זהות ומורשת אשכנזית, מדינת ישראל, חורבן יהדות אירופה, שפת היידיש ועוד. בשנת 2022 יצא ספר המאמרים פרי עטו "האופציה האשכנזית".
גלאי היה חבר מערכת בכתב העת היידישאי "נייע וועגן" ("דרכים חדשות"), בהוצאה של "דור ההמשך אוהבי היידיש", שפרסמה יצירות של סופרי יידיש חדשים.
פעילות ציבורית

דניאל גלאי שימש כחבר הנהלה באיגוד הקומפוזיטורים וחבר במועצה לספריות ציבוריות.
דניאל גלאי פועל עשרות שנים לשימור מורשת נכסי תרבות היידיש ולקרב צעירים לעיסוק בשפה. הוא ייסד את עמותת דור ההמשך אוהבי יידיש וניהל את הוצאת ה. לייוויק. כיום הוא יו"ר בית לייוויק – אגודת סופרי ועיתונאי יידיש בישראל. כיו"ר עמותת דור ההמשך אוהבי יידיש, יזם את חוק הרשות הלאומית לתרבות יידיש שהתקבל בשנת 1996.
עם הכלים שרכש בתור מוזיקאי וסופר יידיש חקר גלאי את נושא האינטונציה המיוחדת של שפת היידיש. התיזה המרכזית שלו היא שהקליימאקס בשפה היידיש הוא בצליל הנמוך ביותר במשפט להבדיל מהאינטונציה בשפות מערביות אחרות בהן הקליימקס נמצא בצליל הגבוה ביותר. מאמרו הראשון בנושא נכתב בעברית בשנת 1995 והוא מחקר השוואתי בין האינטונציה של השפה העברית מצד אחד מול האינטונציה של היידיש, הספרדית והאנגלית מצד שני. עוד מאמרים בנושא פורסמו בעיתון הייידישאי "פארווערטס" ובאנגלית בכרך עם המאמרים של הכנס.
באירוע בעיר צ'רנוביץ שציין 110 שנה לוועידה המפורסמת שהתקיימה בעיר בה נקבע שהיידיש היא שפה יהודית לאומית הציג את התיזה שלו בכנסים אקדמיים שונים, בארץ ובעולם.
במסגרת זו עסק גלאי בהדרכת שחקנים לסדרות טלוויזיה ולסרטים. העלה ליוטיוב סדרה של 12 סרטונים בנושא אינטונציה בהם הוא מדגים את הייחודיות של היידיש לפי סוגי משפטים שונים ובהתאם לפונקציות גרמטיקליות שונות.
פרסים ומלגות

דניאל גלאי קבל מלגות מהאילינוי'ס ארטס קאונסיל, מהמועצה הבריטית, מקרן ישראל-אמריקה, קרן תל אביב ע"ש יהושע רבינוביץ ומענק להשתלמויות קיץ בדרמשטאדט, גרמניה. כמו כן, הוא זכה בפרס ראש הממשלה לקומפוזיטורים לשנת 2009. ובפרס שרה גורבי על מכלול יצירותיו המוקדשות לתרבות יהודית. בשנת 2020 קיבל פרס מפעל חיים למוסיקה יהודית מטעם הרשות הלאומית לתרבות היידיש.
דיסקוגרפיה

כליזקונטרול klezcontrol ניגוני כליזמר עם מגע קלאסי פאר FOR. יצא עם ספר תווים. הוצאת אור-תו
Orchestral Works. Music "Box". In Memoriam. The Klezmer's Notes
Stories and Sounds. Music and Texts based on Jewish Folklore. Racheli Galay - cellist. Daniel Galay - Pianist. Blair Portnoy - Narrator
Sounds for Remembrance - Music to the Holocaust. Moshe Liba, Daniel Galay
Moderna Plus Works for Strings and songs for Mezzo-Soprano
Klassical Klezmer. Michele Gingras, clarinet. Ron Matson, Piano
"צלילים וסיפורים", תקליטור לקריין, צ'לו ופסנתר הכולל סיפורי חלם ואחרים
דיסקוגרפיה > ספרים ביידיש וספרים דו-לשוניים

שירה
אויער-סילועטן לידער. אילוסטראַציעס: מאָנטאַניעס. פֿאַרלעגער: המשך-דור ליבהאָבעס פון ייִדיש. 1994
תיאטרון
שרירים (מוסקולן) פיעסע העברעיש פֿאַרלאַג אופיר. 1993
מלך הכּליזמרים שאלות תשובות יידיש-העברעיש ה. לייוויק-פארלאג 2013
אין שפּאַס, אין ערנסט און אין צווישן... סאַטירעס און קליינקונסט ה. לייוויק-פֿאַרלאַג. 2013
דרײַ פּיעסעס ייִדיש-העברעיִש אויף 2 חתונות, ווינטער הערשט דאָ, דאגות ה. לייוויק-פארלאג. 2017
אַ מעשׂה מיט אַ פּעקל. פֿיר פּיעסעס. אַ מעשׂה מיט אַ פּעקל. טאַנץ אין פֿליפּאָרט. שוואַרץ-ווײַסער
קאָנטראַפּונקט. אַבּוש און זאָשקע ה. לייוויק-פֿאַרלאַג .2019
ספרי ילדים
אמא, אני אשכנזי? מאַמע, כ'בין אַן אַשכּנזער? העברעיש. ה. לייוויק-פארלאג. 2002
פּנקס-כעלעם ייִדיש. אָלניאַנאַסקי טעקסטן, שוועדן. 2020
קעצעלעך אַהין און אַהער. ייִדיש. אָלניאַנסקי-טעקסטן פֿאַרלאַג 2021. (אין צוגרייטונג).
די מוזעס שווײַגן נישט. דראַמאַטורגיע. 14 קורצע פּיעסעס. "די מוזעס שווײַגן נישט" – מאָנאָדראַמע. "נאַדיע אין עבריתּיסטן-לאַנד" – פֿאַרסע. 2021 לייוויק-פֿאַרלאַג (אין צוגרייטונג).
מסות
כּיכר העיר – לפני ואחרי .20 שנה לרצח רבין. דער שטאָטפּלאַץ – פֿאַר און דערנאָך. 20 יאָר נאָכן מאָרד פֿון יצחק ראַבין. העברעיש. סופרגרף, 2015
ספר הגות בעברית
האופציה האשכנזית, 2022
הערות שוליים

↑  Ellen Cassedy, An Interview with Daniel Galay, University of Wisconsin, ‏21 באוגוסט 2019
↑  איטשע הייסטיר - אופרה קאמרית מאת דניאל גלאי Itsche Heystir Chamber Opera by Daniel Galay
↑  זמן ירוק - אופרה קאמרית מאת דניאל גלאי - GREENTIME - Chamber Opera by DANIEL GALAY
↑  allmusic, Daniel Galay, allmusic.
↑  מערכת אתר סימניה, שרירים מאת דניאל גלאי, באתר סימניה
↑  מערכת אתר הבמה, הזוכים בפרס רה"מ לקומפוזיטורים, באתר הבמה, ‏4 באוגוסט 2009
| --- | --- |
בקרת זהויות :  NLI: 987007261396805171  BIBSYS: 10070109  BnF: cb16997104r (data)  GND: 13813524X  ICCU: UFEV326799  ISNI: 0000 0000 7885 2327  LCCN: no94008713  NKC: xx0169106  NTA: 308163648  RERO: 02-A011955293  VIAF: 14149294273180521338   WorldCat (עם VIAF): 14149294273180521338
הוראס וולפול

| --- | --- |

דיוקן הוראס וולפול מאת הצייר ג'ושוע ריינולדס, 1756
 לידה:  24 בספטמבר 1717 לונדון, ממלכת בריטניה הגדולה 
 פטירה:  2 במרץ 1797 (בגיל 79) לונדון, ממלכת בריטניה הגדולה 
 מדינה:  ממלכת בריטניה הגדולה 
 מקום קבורה:  נורפוק 
 מקום מגורים:  בית סטרוברי היל 
 שם עט:  Onuphrio Muralto 
 מקום לימודים:  איטון קולג', קינגס קולג' 
 שפות היצירה:  אנגלית 
 סוגה:  ספרות גותית 
 יצירות בולטות:  טירת אוטרנטו 
 תקופת הפעילות:  1735–1797 (כ־62 שנים) 
 פרסים והוקרה:  עמית החברה המלכותית 
 חתימה:   
 
הוראס וולפול (באנגלית: Horace Walpole;‏ 24 בספטמבר 1717 – 2 במרץ 1797) היה סופר ומדינאי אנגלי. נחשב כמבשר הגותיקה בספרות האנגלית ואחד מראשוני התחייה הגותית באדריכלות הבריטית.
חייו

וולפול נולד ב-1717 בלונדון, כבנו הצעיר של רוברט וולפול, ראש ממשלתה הראשון של בריטניה. בהיותו בן עשר שנים נשלח לבית הספר היוקרתי איטון, שם למד לטינית וצרפתית. ב-1734 החל ללמוד איטלקית בקינגס קולג' שבאוניברסיטת קיימברידג', שם ספג לתוכו את הדאיזם. ב-1739, לפני שסיים את חוק לימודיו, יצא למסע באיטליה עם ידידו תומאס גריי. הם התגוררו בפירנצה כאורחיו של הוראס מאן (אנ'), מיופה הכוח של בריטניה, שאִתו ניהל וולפול חליפת מכתבים שנמשכה 45 שנה.
ב-12 בספטמבר 1741, לפני שובו לאנגליה, נבחר וולפול לחבר הפרלמנט, משרה שאליה נבחר שוב ושוב במרוצת 26 שנה. בנאומיו בפרלמנט התנגד לעבדות, תמך בעצמאות ארצות הברית וחזה כי תגיע לשיאה של הציוויליזציה.
ב-1745 נפטר אביו, ווולפול זכה בכספי הירושה. ב-1747 שכר אחוזה שאותה קנה ב-1749 והפך לטירה בסגנון נאו גותי של ימי הביניים שנודעה בשם "סטרוברי היל (אנ')", שבה התקין מכונת דפוס. שם הדפיס את ספריו, ומשם שלח את 3601 מכתביו ששרדו עד ימינו אלה.
החל ב-1762 פרסם את זיכרונותיו המהווים מקור חשוב להיסטוריונים של המאה השמונה עשרה. ב-1765 פרסם את הרומן "טירת אוטרנטו (אנ')", ששימש כדוגמה לאלפי סיפורים דומים של מחברים אחרים. ב-1766 פגש בפריז את מאדאם דו דפאנד, שניהלה חוג ספרותי בביתה, ומאז התקיימה ביניהם ידידות והתכתבות שנמשכה עד מותה ב-1780.
וולפול היה שוחר שלום שהזהיר מפני השימוש בכדור פורח (שהומצא על ידי האחים מונגולפייה ב-1783) לצורכי מלחמה וכתב: "אני תקווה שמכונות אלה תשמשנה כשעשוע להולכי בטל ולמלומדים, ולא תהפוכנה לכלי מלחמה שיביאו להרס המין האנושי, כפי שקורה בדרך כלל עם תגליות מדעיות."
וולפול, שסבל ממחלת השיגרון כל ימיו, הפך בזקנתו לנכה רגליים, אך המשיך לכתוב ולשוחח עם אורחיו שבאו לראותו בטירתו. הוא נפטר בביתו בלונדון ב-1797.
הערות שוליים

↑  יצא לאור בעברית בהוצאת סיאל, 2014, תרגום: עמנואל לוטם
| --- | --- |
בקרת זהויות :  NLI: 987007269517205171  PLWABN: 9810661013105606  BIBSYS: 90833617  BNE: XX994130  BnF: cb11985448t (data)  CANTIC: a10177577  CiNii: DA02908853  GND: 118628844  ICCU: CFIV000461  ISNI: 0000 0001 0874 4758  LCCN: n80126297  NDL: 00460120  NKC: xx0002958  NLA: 35950998  NLG: 168653  NLK: KAC2018O1423  NSK: 000189339  NTA: 068298293  RERO: 02-A000174770  RKD: 295259  SELIBR: 312925  SNAC: w6s187m9  SUDOC: 027573427  Trove: 1159757  ULAN: 500126172  VcBA: 495/6339  VIAF: 17231985   WorldCat (עם VIAF): 17231985
פויקה

ערך זה עוסק בסיר מברזל יצוק. אם התכוונתם להר געש כבוי באי הפסחא, ראו .
| --- | --- |

 
 מאכלים
 סוג:  צלי קדירה 
 מוצא:  דרום אפריקה 
 מרכיבים עיקריים:  בשר 
 
פּוֹיְקֵה (מאפריקאנס Potjiekos (פויקה-קוס)) הוא סיר מברזל יצוק שנועד לשמש ככלי בישול במחנאות. הפויקה מתאים במיוחד למטרה זו מאחר שהוא מפזר את אנרגיית החום הגדולה אותה הוא סופג באופן שווה לכל חלקיו, תכונה שהופכת אותו למתאים לבישול בצד המדורה.
סקירה

הפויקה הוא כלי בישול נפוץ בקרב האפריקאנרים בדרום אפריקה. לטענתם, אבותיהם הביאו אותו עמם מהולנד, באמצע המאה ה-17, שם נבנו לראשונה סירים הולנדיים כאשר ייחודם נמצא בסוג הסגסוגת שמשמשת ליציקת סיר והכיל חול מיובש, דבר שהקנה לסגסוגת חוזק רב ושטח פנים חלק יותר. סירים דומים נמצאו גם ברחבי האי הבריטי, לשם הגיעו מהולנד. חוקרים סבורים כי ייתכן שהסיר הגיע לדרום אפריקה עם המתיישבים הבריטים ואומץ על ידי האפריקנרים.
התבשיל אותו נהוג להכין בסיר זה - מעין נזיד בשרי או צמחוני, נקרא במקור "פויקהקוס", אך בישראל נהוג לכנות גם אותו פשוט "פויקה", כשם הסיר בו הוא מתבשל. בראשית העשור הראשון של המאה ה-21 זכה הפויקה לפופולריות רבה בקרב חיילים ומטיילים.
תחזוקת הפויקה

שימוש בסיר ברזל יצוק דורש תחזוקה שוטפת. היותו עשוי פלדה מקנה לו סגולות בישול. אך כיוון שנוטה להחליד, כדי לשמור על תקינותו יש להקפיד לשטוף אותו בסבון, לייבשו ולהימנע מלשרוט את דפנות הסיר בעת הניקוי. שימון הסיר לאחר הניקוי עוזר גם הוא למניעת חלודה.
גודלי הפויקה

הפויקה מיוצר במגוון גדלים הממוספרים בסדר עולה לפי נפח:
| סיר פויקה מס' | נפח (ליטרים) |
| --- | --- |

1/4: 1
1/2: 1.8
3/4: 3
1: 4
2: 5.5
3: 8
4: 10
6: 14.5
14: 40
ראו גם

יורה (כלי)
דינג (כלי)
לקריאה נוספת

גלעד מאירי ואורי שעשוע, פויקה, הוצאת בישולי הדרך, הרצליה, 2011.
גלעד מאירי, "בישולי הדרך", הוצאת בישולי הדרך, הרצליה 2009.
ניב מג'ר

| --- | --- |
אין תמונה חופשית
 לידה:  1 בנובמבר 1984 (בן 40) ישראל הרצליה, ישראל
 סוגה מועדפת:  קומדיה
 מדינה:  ישראל 
 תקופת הפעילות:  מ-2007
 מספר צאצאים:  1
 פרופיל ב-IMDb
 
ניב מג'ר (נולד ב-1 בנובמבר 1984) הוא קומיקאי, סטנדאפיסט, שחקן, מתופף, במאי ותסריטאי ישראלי.
ביוגרפיה

מג'ר נולד ב-1984 בעיר הרצליה לזוג הורים פסיכולוגים.
בתיכון למד במגמת קולנוע, לאחר מכן שירת בצה"ל באגף האפסנאות, והתחתן בשנת 2019.
משמש כמתופף בלהקת קרמל אפל פופ.
בשנת 2007 התחיל להעלות סרטונים לאתר Flix, יחד עם חבריו, תחת השם "חבורת ניתוח קיסרי". באותה שנה החל לעבוד באתר כעורך וידאו. בעבודתו הכיר את רועי כפרי ויחד החלו השניים ליצור את "ניצה ולחם", סדרת מערכוני נונסנס שזכתה להצלחה רבה. בשנת 2012 הופיעו השניים בתפקיד "ניצה ולחם" בתוכנית "קאמבק" בערוץ הוט קומדי סנטרל.
היה חבר בקולקטיב הקומי "כל מה שמצחיק בעולם" יחד עם גלית חוגי, ירמי שיק בלום, ליאור אמסטרדמסקי, אסף קפלנסקי, תומר פישמן ואריאל ויסמן בו יצר מערכוני רשת והשתתף בערבי סטנד-אפ של חברי הקולקטיב.
בשנת 2015 יצרו מג'ר, בלום, פישמן ואמסטרדמסקי את התכנית "נדחפים" בערוץ הילדים. בשנה זו גם השתתף ב"סרט אפס" בתפקיד יחזקאל, ובסדרה "חלם בהלם" בחינוכית. באותה שנה כתב וביים פרסומת לחברת פפסי, בכיכובו של לארי תומאס (אנ') (Soup Nazi מהסדרה "סיינפלד").
בשנת 2016 כתב, ערך, ביים והשתתף בפרסומת לקטלוג החדש של איקאה בכיכובו של ויין נייט (ניומן מ"סיינפלד"). באותה השנה גם שיחק בסדרת הדרמה של ערוץ 10 ״מסובך״ גילם את עמינדב בריקמן.
ב-2017 נמנה עם צוות הכותבים והמגישים של התוכנית "טלוויזיה מהעתיד" ששודרה ברשת (תחילה בערוץ 2 ולאחר בכן ברשת 13), ושימש גם כבמאי התוכנית.
בשנת 2018 שיחק את רון-רון שולמן בסדרה "על הספקטרום" ששודרה ב-Yes. ביוני 2019 זכה בפרס השחקן הקומי הטוב ביותר בפסטיבל הסדרות של מונטה-קרלו (אנ'). הסדרה עצמה זכתה בפסטיבל בפרס הסדרה הקומית הטובה ביותר.
ב-2023 שיחק בסרט "בית". באותה השנה התארח בפרק האחרון של העונה הרביעית בסדרה הקומית של ערוץ כאן 11 ״קופה ראשית״, גילם את פלד חביה, החליף את ראמזי (אמיר שורוש) בסופר. בשנת 2025 שיחק בסרט "ילד זין".
לקריאה נוספת

עידו רוזן, Independent Content Creators Online: A Paradigm Shift in Film Aesthetic and Production, the Case of Israel, אוניברסיטת קיימברידג', 2023